**Proljetna bajka**

 Nekada davno u vrijeme raznih čuda i čudesa stvoreno je Proljeće. Prirodi je dosadila hladnoća, sivilo i tišina. Odluči Proljeću darovati posebnu moć stvaranja i rađanja topline, šarenila, ugodnih mirisa i zvukova. Tako je Proljeće započelo svoju bajku.

 Svanulo je divno sunčano jutro. Proljeće se proteže i zijeva. Nikako da se razbudi nakon duge zime. Hvata ranojutarnje zrake sunca. Sunce je razbudilo Proljeće. Kada se razbudilo, sjetilo se da mu je priroda podarila posebnu moć. Proljeće je odmah znalo odakle treba početi širiti svoju moć. Odluči krenuti od livade koju je obasjalo sunce. Cvijeće je odmah odjenulo svoje šarene haljinice, leptiri su počeli veselo letjeti, pčele zujati oko cvijeća. Livada je postala vesela i šarena. Proljeće je krenulo dalje i stiglo do šume. Puhnulo je prema drveću i stvorilo se lišće. Vjeverice su počele skakati s grane na granu. Izgledale su kao cirkusanti.

„Kuc, kuc!˝ reklo je Proljeće i pokucalo medvjedu.

„ Brrrrrr, brrrrrr, dobro jutrooo!˝ reče medvjed i ode do potočića koji je veselo žuborio. Sve životinje su došle na livadu. Ptice su veselo cvrkutale proljetne pjesmice. Mirisi cvijeća širili su se zrakom. Sve je izgledalo poput dječjeg rođendana, veselo, slatko, mirisno i razigrano.

 Proljeće je bilo presretno što je uspjelo maknuti sivilo i tmurnost iz prirode. Priroda je postala puna veselih boja i cvrkuta ptica. Sunce je obasjavalo i grijalo prirodu. Proljeće je najljepše godišnje doba.

Ivona Knezić, 5. razred

Ime i prezime učenice: Ivona Knezić, 5. razred

Kategorija: učenica s teškoćama u razvoju (5. razred)

Mentorica: Dragica Gajšak

dragica.gajsak@gmail.com

OŠ Antuna Mihanovića

Ul. Lijepe naše 41

49290 Klanjec

os.klanjec@gmail.com